Balekwa ba tla abelwa meputso ge ba kgonne go ala dintlha ka tatelano le go šomiša polelo ka bokgwari le go fela ba tswaka ka dintlha tša maleba bj.k. Mologadi o leka go boledišana le Lekope eupša ga a kwešiše o bitša Mologadi ka mainaina a go mo nyatša le go mo nyefola. Barwa ba gagwe ba leka go boledišana naye le gona o ba foša ka mae a go bola. Thomo o leka ka makga a mantši go bontšhana naye eupša o a pala. Lekope o thothela ga Seripa Nadinadi le MmaNadinadi ge ba mo roga ka Mmatlala ga a lemoge phošo yeo e bonwago le ke batho ka ntle. Lekope o hlala Mologadi o nyala Mmatlala. Ba ga Seripa ba mo gama ka mo ba ka kgonago. Mokalabi o boa Bokgalaka Mmatlala o fetogela Lekope bjalo ka leobu. Mokalabi o hlohleletša Mmatlala go hula Lekope. Mmatlala o robala malalatle, o hloriša Lekope. Lekope o tsenwa ke bolwetši o išwa bookelong-ga a hlolwe ke motho. Mmatlala o iša bana Bokgalaka ntle le go botša Lekope. Lekope ge a sa ile bookelong Mmatlala o mo hula thoto ya ntlo, lebenkele le sefatanaga. Ge a boa bookelong o hwetša ngwako le lebenkele di ahlame. Lekope o ganne dikeletšo e bile popotela lehono o wetše leretheng la go fiša la masetlapelo.